《九月初四日大风雨近重阳无酒夜成二首》
元代·方回

怕见秋深秋又深，青灯白发厌愁霖。
百年剩几重阳日，万事都无一称心。
自揣老怀饶感慨，可须佳节强登临。
在陈自郐哦韩句，敢望空罍有浊斟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。